cyanic-selkie/wikianc huggingface dataset:
Γιάννης Ρουσινέλης
Με καταγωγή από τη Μύκονο, έζησε από 7 ετών μέχρι και το θάνατό του στο Αιγάλεω, όπου και ξεκίνησε την καλλιτεχνική του πορεία. Το 1956 εντάχθηκε στη χορωδία και την ορχήστρα του Δήμου Αιγάλεω και το 1960 εισήλθε στο μουσικό στερέωμα, ως οργανοπαίκτης (κιθάρα) και ερμηνευτής ("Όμορφη Αθήνα", "Να τι θα πει Ελλάδα", "Το παλιό το ταβερνάκι", "Παλιά Λατέρνα" κλπ) σε μεγάλα κέντρα της εποχής, όπως τα "Φλοίσβος", "Μύθος", "Ερωτρόκριτος" κ.α. Έχει συνεργασθεί με τους συνθέτες Γ. Μουζάκη, Γ. Ζαμπέτα, Τόλη Χάρμα, Χάρη Λεμονόπουλο, Κορώνη-Φίλανδρο κ.α., ενώ υπήρξε και μέλος του "Τρίο Κιτάρα".
Δική του είναι η σύνθεση του τραγουδιού "Ύμνος για το Σίτυ" (2003 ) (αναφερόμενο στην ιστορία της ποδοσφαιρικής ομάδας του Αιγάλεω Α.Ο.), σε στίχους Γ. Αθανασούλα και ενορχήστρωση Βασίλη Ιωάννου.
Είχε δημιουργήσει ζωγραφικά έργα που εντάσσονται στο είδος του εξπρεσιονισμού, έχει θητεύσει δίπλα στον Γιώργο Βακιρτζή και πίνακές του έχουν εκτεθεί σε αίθουσες Τέχνης ("Εκλογή", "Αντήνωρ" κλπ). Έργα του βρίσκονται επίσης στο Μουσείο Βορρέ και στο Μουσείο Χατζησάββα. Έχει σχεδιάσει γιγαντοαφίσες για ταινίες του ελληνικού σινεμά, ενώ υπήρξε συνεργάτης γνωστών σκηνογράφων, όπως ο Γιώργος Ανεμογιάννης.
Παραπομπές
Κατηγορία:Έλληνες ζωγράφοι
Βαλκανικό Πρωτάθλημα Στίβου U20
Το Βαλκανικό Πρωτάθλημα Στίβου Νέων ή Βαλκανικό Πρωτάθλημα Στίβου Εφήβων – Νεανίδων είναι το Βαλκανικό πρωτάθλημα ανοιχτό για όσους βρίσκονται κάτω από την ηλικία των 20 ετών. Σήμερα διοργανώνεται από την Ένωση Βαλκανικών Ομοσπονδιών Στίβου.
Το πρωτάθλημα πραγματοποιήθηκε για πρώτη φορά το 1970 στον Πειραιά και έκτοτε διεξάγεται κάθε χρόνο.
Δείτε επίσης
U20
Φαουζί Μπασίρ
Ο Φαουζί Μπασίρ Ραζάμπ Μπάιτ Ντουρμπίν (αραβικά: فوزي بشير رجب بيت دوربين), γεννήθηκε 6 Μαΐου 1984), κοινά γνωστός ως Φαουζί Μπασίρ, είναι Ομανός πρώην διεθνής ποδοσφαιριστής, ο οποίος αγωνιζόταν ως επιθετικός μέσος.
Καριέρα σε συλλόγους
Ο Μπασίρ αγωνίστηκε για διάφορους συλλόγους σε χώρες της Αραβικής Χερσονήσου, όπως οι: Ετιφάκ Φ.Κ. της Σαουδικής Αραβίας, οι Αλ Γουακρά ΣΚ και Αλ Γκαράφα ΣΚ του Κατάρ, οι Καντσία ΣΚ και Κάζμα ΣΚ του Κουβέιτ και Μπανίας ΣΚ και Αλ Ντάφρα ΣΚΚ και Αζμάν Κλαμπ των Ηνωμένων Αραβικών Εμιράτων. Την 1η Οκτωβρίου 2013, υπέγραψε συμβόλαιο έξι μηνών με την Ντοφάρ Κλαμπ.
Εθνική ομάδα
Ήταν ενεργό μέλος της Εθνικής Ομάν από την αρχή της χιλιετίας. Ο Μπασίρ υπήρξε ένας πολύ βασικός παίκτης για την Εθνική Ομάν, καθώς και για τους συλλόγους του στην παραγωγή παιχνιδιού και στο σκοράρισμα. Ξεκίνησε να παίζει στην εθνική ομάδα από 17 ετών, το 2001 και από την αρχή ήταν μέλος της αρχικής ενδεκάδας. Ο Μπασίρ φόραγε τη φανέλα με το νούμερο 10 από το 2001. Ήταν μέλος της Εθνικής Ομάν μέχρι το 2013 έχοντας συμπληρώσει 150 διεθνείς συμμετοχές.
Κύπελλο Αραβικού Κόλπου
Ο Μπασίρ έχει εμφανιστεί σε έξι Κύπελλα Αραβικού Κολπου. Έδειξε για πρώτη φορά το ταλέντο του κατά τη διάρκεια του 16ου Κυπέλλου Αραβικού Κόλπου το 2003–04, πετυχαίνοντας δύο γκολ, το πρώτο στην ισοπαλία με 1-1 εναντίον της Υεμένης και το δεύτερο στη με νίκη 2-0 επί του Κατάρ. Στη διοργάνωση, το Ομάν τερμάτισε στην τέταρτη θέση, καταλαμβάνοντας έτσι στην καλύτερη θέση του ποτέ στο Κύπελλο Αραβικού Κόλπου, την 4η, με οκτώ βαθμούς από δύο νίκες και δύο ισοπαλίες.
Στο 18ο Κύπελλο Αραβικού Κόλπου το 2007, σημείωσε ένα γκολ στη νίκη με 2-1 επί των Ηνωμένων Αραβικών Εμιράτων στη φάση των ομίλων. Αυτή ήταν η δεύτερη φορά που το Ομάν έφτασε στον τελικό, αλλά έχασε και πάλι από τους γηπεδούχους, τα Ηνωμένα Αραβικά Εμιράτα. Ο Ισμαήλ Ματάρ, ο θρύλος των Εμιράτων, σημείωσε το μοναδικό γκολ του αγώνα, καθώς τα Ηνωμένα Αραβικά Εμιράτα κατέκτησαν το πρώτο τους Κύπελλο Αραβικού Κόλπου.
Τελικά το 2009, βοήθησε την ομάδα του να κερδίσει το πρώτο τρόπαιο του Κυπέλλου Αραβικού Κόλπου. Πέτυχε ένα γκολ στο 19ο Κύπελλο Αραβικού Κόλπου στο 2-0 επί του Μπαχρέιν.
Στο 21ο Κύπελλο Αραβικού Κόλπου το 2013, έκανε δύο εμφανίσεις ως αρχηγός της ομάδας, αλλά δεν κατάφερε να πετύχει γκολ. Το Ομάν μπόρεσε να πετύχει μόνο ένα γκολ στη διοργάνωση, με πέναλτι κόντρα στο Κατάρ, σε αγώνα που το Ομάν έχασε με 2-1. Το Ομάν δεν κατάφερε να προκριθεί στους ημιτελικούς.
Ασιατικό Κύπελλο
Ο Μπασίρ έχει εμφανιστεί στα προκριματικά του Ασιατικού Κυπέλλου 2004, στο Ασιατικό Κύπελλο 2004, στα προκριματικά του Ασιατικού Κυπέλλου 2007, στο Ασιατικό Κύπελλο 2007, στα προκριματικά του Ασιατικού Κυπέλλου 2011 και στα προκριματικά του Ασιατικού Κυπέλλου 2015.
Πέτυχε έξι γκολ στα προκριματικά του Ασιατικού Κυπέλλου 2004, δύο γκολ στη νίκη με 7-0 επί του Νεπάλ, χατ τρικ στη νίκη με 6-0 επί του Νεπάλ και ένα γκολ στη νίκη με 3-1 επί της Νότιας Κορέας, βοηθώντας έτσι την ομάδα του να προκριθεί στο Ασιατικό Κύπελλο 2004. Στη διοργάνωση, το Ομάν κέρδισε τέσσερις βαθμούς, τη νίκη με 2-0 επί της Ταϊλάνδης και την ισοπαλία με 2-2 εναντίον του Ιράν και ως εκ τούτου δεν κατάφερε να προκριθεί στους προημιτελικούς.
Στην προκριματικά του Ασιατικού Κυπέλλου 2007, πέτυχε δύο γκολ στη νίκη με 5-0 επί του Πακιστάν. Ο Μπαντάρ Αλ Μαϊμανί σημείωσε το ένα και μοναδικό γκολ του Ομάν στο Ασιατικό Κύπελλο 2007, στην ισοπαλία με 1-1 εναντίον της Αυστραλίας. Στη διοργάνωση, το Ομάν κέρδισε δύο βαθμούς, με την ισοπαλία με 1-1 εναντίον της Αυστραλίας και την ισοπαλία με 0-0 εναντίον του Ιράκ και ως εκ τούτου δεν κατάφερε να προκριθεί στους προημιτελικούς.
Στα προκριματικά του Ασιατικού Κυπέλλου 2011, σημείωσε ένα γκολ στη νίκη επί της Ινδονησίας με 2-1. Το Ομάν απέτυχε να προκριθεί στο Ασιατικό Κύπελλο 2011.
Προκριματικά Παγκοσμίου Κυπέλλου
Ο Μπασίρ έκανε δεκατρείς συμμετοχές στα προκριματικά Παγκοσμίου Κυπέλλου 2002, έξι στα προκριματικά του Παγκοσμίου Κυπέλλου 2006, επτά στα προκριματικά του Παγκοσμίου Κυπέλλου 2010 και έντεκα στα προκριματικά του Παγκοσμίου Κυπέλλου 2014. Το μοναδικό του γκολ για το Ομάν στα προκριματικά του Παγκοσμίου Κυπέλλου ήρθε στον πρώτο γύρο των προκριματικών του Παγκοσμίου Κυπέλλου FIFA 2010, στη νίκη με 2-0 επί του Νεπάλ.
Τον Φεβρουάριο του 2013, αμέσως μετά το 21ο Κύπελλο Αραβικού Κόλπου, ο Μπασίρ ανακοίνωσε την αποχώρησή του από την εθνική ομάδα.
Εξωτερικοί σύνδεσμοι
Κατηγορία:Ομανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ομάν Κατηγορία:FIFA Century Club Κατηγορία:Αθλητές στους Ασιατικούς Αγώνες 2002 Κατηγορία:Αθλητές στους Ασιατικούς Αγώνες 2006 Κατηγορία:Ποδοσφαιριστές Ασιατικού Κυπέλλου Εθνών 2004 Κατηγορία:Ποδοσφαιριστές Ασιατικού Κυπέλλου Εθνών 2007 Κατηγορία:Ποδοσφαιριστές Αλ Νασρ Σαλάλα Κατηγορία:Ποδοσφαιριστές Πρωταθλήματος Ομάν Κατηγορία:Ποδοσφαιριστές Ετιφάκ Φ.Κ. Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ξένοι ποδοσφαιριστές στη Σαουδική Αραβία Κατηγορία:Ποδοσφαιριστές Αλ Γουακρά ΣΚ Κατηγορία:Ποδοσφαιριστές Πρωταθλήματος Κατάρ Κατηγορία:Ξένοι ποδοσφαιριστές στο Κατάρ Κατηγορία:Ποδοσφαιριστές Καντσία ΣΚ Κατηγορία:Ποδοσφαιριστές Πρωταθλήματος Κουβέιτ Κατηγορία:Ποδοσφαιριστές Αλ Γκαράφα ΣΚ Κατηγορία:Ποδοσφαιριστές Κάζμα ΣΚ Κατηγορία:Ποδοσφαιριστές Προ Λιγκ ΗΑΕ Κατηγορία:Ποδοσφαιριστές Μπανίας ΣΚ Κατηγορία:Ποδοσφαιριστές Αλ Ντάφρα ΣΚΚ Κατηγορία:Ποδοσφαιριστές Αζμάν Κλαμπ Κατηγορία:Ποδοσφαιριστές Ντοφάρ Κλαμπ
Γερμανικό Αρχαιολογικό Ινστιτούτο Αθηνών
Το Γερμανικό Αρχαιολογικό Ινστιτούτο Αθηνών (γερμανικά: Deutsches Archäologisches Institut (DAI), Abteilung Athen) είναι ένα από τα 17 ξένα αρχαιολογικά ινστιτούτα που βρίσκονται στην Αθήνα. Βρίσκεται στην οδό Φειδίου 1, στη γωνία με την Χαριλάου Τρικούπη, δίπλα στο Μέγαρο Πρόκες - Όστεν. Χτίστηκε με σχέδια του αρχιτέκτονα Ερνστ Τσίλλερ μεταξύ του 1887 και του 1897.
Γενικές πληροφορίες, Ιστορία, Υπηρεσίες
Ιδρύθηκε το 1874, και ήταν το δεύτερο ξένο αρχαιολογικό ινστιτούτο της Αθήνας. Σήμερα είναι ένα από τα διάφορα εξειδικευμένα τμήματα του Γερμανικού Αρχαιολογικού Ινστιτούτου. Με το πρόγραμμα ερευνών του, την πλούσια βιβλιοθήκη του με τους 75.000 τόμους, και το μεγάλο φωτογραφικό του αρχείο, το γερμανικό ινστιτούτο της Αθήνας είναι ένας σημαντικός συντελεστής για τη μελέτη της ελληνικής αρχαιολογίας.
Ανασκαφές
Το γερμανικό ινστιτούτο συμμετείχε σε πολλές ανασκαφές όπως αυτές στη Λευκάδα, στην Ιθάκη, στον Ορχομενό, στη Θήβα, στο Μενίδι, στην Ελευσίνα και στις Αμύκλες (Λακωνία). Οι τρέχουσες δράσεις του ινστιτούτου περιλαμβάνουν ανασκαφές στο Καλαπόδι, Τίρυνθα, στον Κεραμεικό, στην Αρχαία Ολυμπία, και στο Ηραίον της Σάμου.
Διευθυντές
Διευθυντές του Ινστιτούτου ήταν αξιόλογοι αρχαιολόγοι / ιστορικοί:
Φυλαχτό
εναλλ.=|μικρογραφία|Φυλαχτό σε σχήμα γάτας
Γερμανικό Αρχαιολογικό Ινστιτούτο Αθηνών
Εξωτερικοί σύνδεσμοι
Κατηγορία:Ξένα αρχαιολογικά ινστιτούτα στην Ελλάδα Αρχαιολογικο Ινστιτουτο Αθηνων
Φυλαχτό
Το φυλαχτό ή φυλακτό ή γούρι, το περίαπτον των αρχαίων Ελλήνων, αποτελεί ένα από τα σημαντικότερα "μαγικά" μέσα με τα οποία επιδιώκεται άλλοτε η αποτροπή και πρόληψη κακού και άλλοτε η επίτευξη αγαθού και ευδαιμονίας, όπως σημειώνει ο Έλληνας λαογράφος Γεώργιος Μέγας στα Ζητήματα ελληνικής λαογραφίας.
Τα φυλαχτά είτε περιέχουν ιερά κειμήλια είτε σχηματίζονται από πλήθος υλικών που έχουν καταξιωθεί μέσω της παράδοσης, όπως για παράδειγμα, το "τίμιο ξύλο", "άγιο μύρο", "αγιασμός", κόκαλα ή δόντια ή δέρματα ζώων (νυχτερίδας, φιδιών κ.λπ.), ξόρκια γραμμένα σε ύφασμα ή χαρτί, ακόμη διάφορες ουσίες όπως π.χ. αλάτι, λιβάνι, ρόδι, σκόρδο, κωσταντινάτο, χρυσή λίρα, πέταλο, χάντρα μάτι, τμήμα υφάσματος αρχιερατικού μανδύα και άλλα που συμβολίζουν την γονιμότητα, την καλοτυχία και την ειρήνη όπως το δέντρο της ζωής, το περιστέρι, η νότα και το σπίτι.
Σε πολλά από τα παραπάνω στοιχεία είναι εύκολη η διάγνωση της συνειρμικής λογικής (αποτροπής ή προφύλαξης) που συνδέεται με αυτά όπως π.χ. τα δόντια ή το δέρμα του φιδιού, η χάντρα μάτι έναντι της βασκανίας κ.λπ., ενώ ευνόητη καθίσταται και η προστατευτική ιδιότητα των λατρευτικών και ιερών αντικειμένων και μέσων (π.χ. το Άγιο Φως). Το πολύ μεγάλο όμως πλήθος τέτοιων μέσων ως φυλαχτών έχει τόσο πολύ διευρυνθεί που σε πολλές των περιπτώσεων καθίσταται πολύ δύσκολη η ερμηνεία τους και ίσως και παράδοξη ή αντιφατική. Μια τέτοια περίπτωση είναι η λαογραφική θεώρηση πως το σχοινί πνιγμένου φέρνει πλούσιο και καλό γάμο σ' εκείνη που το κρατάει.
Επίσης άλλα παρόμοια έθιμα με φυλαχτά βρίσκουμε την Πρωτοχρονιά. Ένα έθιμο για γούρι είναι το "ποδαρικό" για καλή χρόνια. Με την έλευση της νέας χρονιάς, ο πρώτος επισκέπτης του σπιτιού θα πρέπει να μπει με το δεξί και να σπάσει ένα ρόδι στην είσοδο ή και μια αγριοκρεμμύδα. Η βασιλόπιτα είναι επίσης ένα έθιμο της πρωτοχρονιάς, όπου αυτός που θα βρει το φλουρί λέγεται θα είναι τυχερός για όλη τη χρονιά. Ακόμη φίλοι και αγαπημένα πρόσωπα ανταλλάσσουν εκτός από ευχές και γούρια. Το έθιμο αυτό εκτός από την Πρωτοχρονιά συμβαίνει και σε ειδικές περιπτώσεις, όπως όταν κάποιος αγοράζει ένα αυτοκίνητο, ένα σπίτι ή ανοίγει κάποιο κατάστημα. Σε αυτές τις περιπτώσεις είθισται συγγενείς και φίλοι να προσφέρουν γούρια για το καλό.
Δείτε επίσης
Κατηγορία:Λαογραφία Κατηγορία:Θρησκευτική λαογραφία Κατηγορία:Τύχη
Σεισμόγραμμα
Ιστορικά, τα σεισμογράμματα καταγράφηκαν σε χαρτί που ήταν προσαρτημένο σε περιστρεφόμενα τύμπανα, ένα είδος καταγραφέα γραφημάτων. Ορισμένα χρησιμοποιούσαν στυλό σε συνηθισμένο χαρτί, ενώ άλλα χρησιμοποιούσαν ακτίνες φωτός για να εκθέσουν το χαρτί. Σήμερα, σχεδόν όλα τα σεισμογραφήματα καταγράφονται ψηφιακά για να διευκολύνουν την ανάλυση μέσω υπολογιστή. Μερικοί σεισμογράφοι τυμπάνου βρίσκονται ακόμη, ειδικά όταν χρησιμοποιούνται για δημόσια προβολή. Τα σεισμογράμματα είναι απαραίτητα για την εύρεση του επίκεντρου και του μεγέθους των σεισμών.
Κατηγορία:Σεισμολογία
Μ.Γ.Σ. Εθνικός Αλεξανδρούπολης
Ο Μουσικος Γυμναστικός Σύλλογος Εθνικός Αλεξανδρούπολης είναι αθλητικός σύλλογος με έδρα την Αλεξανδρούπολη, που ιδρύθηκε το 1927. Τα επίσημα χρώματα του συλλόγου είναι το μπλε και το λευκό και δραστηριοποιείται στα παρακάτω 13 αθλήματα: Πετοσφαίριση, στίβο, ποδόσφαιρο, καλαθοσφαίριση, κολύμβηση, υδατοσφαίριση, επιτραπέζια αντισφαιριση (πιγκ πονγκ), αντιπτέριση (μπάντμιντον), σκάκι, σκοποβολή, ποδηλασία, ιστιοπλοΐα και ρυθμική γυμναστική. Έχει στο δυναμικό του πάνω από 1.000 ενεργούς αθλητές και αθλήτριες, και διατηρεί επίσης και ένα 14ο, μουσικό τμήμα, με την επωνυμία «Τροβαδούροι».
Ιστορία
Ο σύλλογος ιδρύθηκε το 1927 και από την αρχή της ίδρυσής του είχε μουσικό τμήμα με τη συγχώνευση του Εργατικού Αστέρα με τον Ερμή. Από τα πρώτα τμήματα που ανέπτυξε ήταν αυτά του ποδοσφαίρου και του στίβου. Το 1937 ο σύλλογος υποχρεώθηκε από το καθεστώς Μεταξά σε συγχώνευση με τον Ερμή Αλεξανδρούπολης και τη δημιουργία της «Αθλητικής Ένωσης Αλεξανδρούπολης».
Με τη λήξη του Β΄ Παγκοσμίου πολέμου ο Εθνικός επανιδρύεται το 1945 και αρχίζει να έχει σημαντική παρουσία στον ελληνικό αθλητισμό, αρχικά στο στίβο, και από τη δεκαετία του '60 και στο ποδόσφαιρο συμμετέχοντας στη Β΄ Εθνική.
Από τη δεκαετία του '70 άρχισε η ανάπτυξη των τμημάτων πετοσφαίρισης, καλαθοσφαίρισης και άλλων ακόμη αθλητικών τμημάτων.
Δράσεις
Τα τελευταία χρόνια συνεργάζεται με πολλούς κοινωνικούς φορείς της πόλης συνδιοργανώνοντας κοινές δράσεις. Με τους εθελοντές αιμοδότες, το χωριό SOS, την εταιρεία ΑΡΣΙΣ, την εταιρεία καρκινοπαθών ΣΥΝΕΧΙΖΩ, το κοινωνικό φαρμακείο του Δήμου, την κίνηση αλληλεγγύης πολιτών Αλεξανδρούπολης, τον πολιτιστικό σύλλογο Baila Conmigo, το κέντρο δημιουργικής φωτογραφίας ΚΕΔΗΦΩΤ, τον περιβαλλοντολογικό φορέα UPLO, το Εθνολογικό μουσείο Αλεξανδρούπολης. Ετήσιες κοινές δράσεις των τμημάτων του είναι: ο αγιασμός της αθλητικής χρονιάς, η πατροπαράδοτη κοπή βασιλόπιτας στα γραφεία του σωματείου την πρωτοχρονιά, η ετήσια βράβευση των καλυτέρων αθλητών του σωματείου μαζί με κοπή βασιλόπιτας των τμημάτων του, ο αποκριάτικος χορός.
Ο Εθνικός έχει υπογράψει μνημόνια συνεργασίας με τη Δ/νση αθλητισμού της Περιφέρειας Ανδριανούπολης της Τουρκίας και με το αθλητικό σχολείο Χάσκοβου Βουλγαρίας, με στόχο την ανταλλαγή δράσεων. Έχει ξεκινήσει προσπάθεια ένταξης σε Ευρωπαϊκά Προγράμματα, μαζικού αθλητισμού. Από την Άνοιξη του 2014 συνεργάζεται με τον διακεκριμένο καθηγητή οργάνωσης και διοίκησης του αθλητισμού, Δημήτρη Γαργαλιάνο, ο οποίος έχει καθήκοντα ειδικού συμβούλου και υπεύθυνου εκπαίδευσης στελεχών του σωματείου. Ήδη το 2014 πραγματοποιήθηκαν τρία σεμινάρια (το 1ο γενική εισαγωγή στην οργάνωση, διοίκηση αθλητισμού, το 2ο με τον υπεύθυνο της Αμερικανικής Ολυμπιακής Επιτροπής Ντάγκ Ίνγκραμ (Doug Ingram) και το 3ο για την αξιολόγηση των αθλητικών σωματείων από τους Δήμους).
Διοίκηση
Πρόεδρος της κεντρικής διοίκησης από τον Ιούνιο του 2016 είναι ο Αυγερινός Μεσινέζης. Το Καλοκαίρι του 2013, ο Μανώλης Βουκουρεσλής είχε αναλάβει καθήκοντα προέδρου μετά από την τριετή προεδρία του Χαράλαμπου Καρυωτάκη, ιστορικού στελέχους του Εθνικού. Το Σεπτέμβρη του 2015 παραιτήθηκε και ανέλαβε για λιγους μήνες ο Γιώργος Καραπιπέρης.
Τμήμα ποδοσφαίρου
Το ποδοσφαιρικό τμήμα του συλλόγου μετείχε για πρώτη φορά σε διοργάνωση το 1928, όταν αγωνίστηκε στο πρωτάθλημα Επαρχιών της ΕΠΣ Μακεδονίας και στο τοπικό πρωτάθλημα της Θράκης. Το 2001, το ποδοσφαιρικό τμήμα επανενεργοποιήθηκε.
Τμήμα καλαθοσφαίρισης
Η ιστορία του αθλήματος στον σύλλογο χρονολογείται την αγωνιστική περίοδο 1968-1969. Η νεοσύστατη ομάδα πέτυχε την πρόκριση στο πανεπαρχιακό τουρνουά που τότε έγινε στη Λάρισα και κατέκτησε την 4η θέση. Τη δεκαετία του 1970 το τμήμα καλαθοσφαίρισης του Εθνικού Αλεξανδρούπολης αγωνιζόταν σε Εθνικές Κατηγορίες, μετρώντας και δύο συμμετοχές στο Κύπελλο Ελλάδος, κατά τις περιόδους 1976-77 και 1979-80, όπου έφτασε ως τους 32 της διοργάνωσης.
Την περίοδο 1983-84 καταγράφεται η μεγαλύτερη επιτυχία των τμημάτων υποδομής του συλλόγου με την κατάκτηση της 3ης θέσης στο πανελλήνιο πρωτάθλημα Παίδων.
Την περίοδο 1993-94 αναδείχθηκε Πρωταθλητής της Α' Κατηγορίας Ανδρών της Ε.ΚΑ.Σ.Α.ΜΑ.Θ. και ανέβηκε στη Γ΄ Εθνική καλαθοσφαίρισης ανδρών.
Κατά την αγωνιστική περίοδο 2009-10 ο Εθνικός κατέλαβε την κορυφή του βαθμολογικού πίνακα της Β' Κατηγορίας Ανδρών της Ε.ΚΑ.Σ.Α.ΜΑ.Θ., συλλέγοντας 11 νίκες και 1 ήττα απέναντι σε 6 αντιπάλους. Έχοντας εξασφαλίσει την άνοδό του στην Α' Κατηγορία, ολοκλήρωσε τις αγωνιστικές του υποχρεώσεις για την περίοδο 2010-11 στη 10η και προτελευταία θέση του βαθμολογικού πίνακα. Παρ' όλα αυτά παρέμεινε στην κατηγορία και τη χρονιά 2011-12 τερμάτισε στη 2η θέση ισοβαθμώντας με την Αγία Βαρβάρα Καβάλας.
Μετά το πέρας της αγωνιστικής περιόδου 2012-13 βρέθηκε ξανά στη 2η θέση της βαθμολογίας συνεχίζοντας την περίοδο καλών αποτελεσμάτων. Παράλληλα διαγωνίστηκε στον τελικό του Κυπέλλου της Ε.ΚΑ.Σ.Α.ΜΑ.Θ., όπου και γνώρισε την ήττα από τον Πανσερραϊκό με σκορ 80-68. Τον Ιούλιο του 2013, η Ομοσπονδία Καλαθοσφαίρισης - έχοντας εγκρίνει την άνοδο του Γ.Σ. Ελευθερούπολης στη Β' Εθνική - έδωσε και στην ομάδα της Αλεξανδρούπολης την ευκαιρία να ανέλθει στους Ομίλους της Γ' Εθνικής Κατηγορίας.
Κατά την αγωνιστική περίοδο, 2013-14, ο Μ.Γ.Σ. Εθνικός Αλεξανδρούπολης διαγωνίσθηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 2 νίκες, 21 ήττες κι ένα μηδενισμό, κατέλαβε τη 13η και τελευταία θέση της τελικής βαθμολογίας επιστρέφοντας στο τοπικό του πρωτάθλημα.
Την αθλητική περίοδο 2014-15 αγωνίζεται στην Α' Κατηγορία Ανδρών της Ε.ΚΑ.Σ.Α.ΜΑΘ.
Έδρα του Εθνικού είναι το πρόσφατα ανακαινισμένο Δημοτικό Αθλητικό Κέντρο Αλεξανδρούπολης, χωρητικότητας 1.000 θεατών. Έφορος του τμήματος ο Γιώργος Πασιάς.
Καθήκοντα πρώτου προπονητή διατηρεί ο Στέφανος Βουτσάς με συνεργάτη το Γιώργο Κανδύλη. Το ρόστερ του Εθνικού Αλεξανδρούπολης για την αγωνιστική περίοδο 2013-14 συνέθεσαν οι παρακάτω αθλητές:
Τμήμα πετοσφαίρισης
Η πετοσφαίριση είναι το πιο βασικό τμήμα του συλλόγου που έκανε γνωστό τον Εθνικό στην Ελλάδα και στην Ευρώπη. Επίσης, διαθέτει τμήματα υποδομής, τα οποία κατέχουν πανελλήνιους τίτλους.
Τμήμα Στίβου (κλασσικός αθλητισμός)
Το ιστορικότερο τμήμα του συλλόγου. Ικανή ομάδα στίβου διέθετε τη δεκαετία του 50 (πρώτη επαρχιακή στα Πανελλήνια πρωταθλήματα ανδρών), με διακρίσεις έως και τα τέλη της δεκαετίας του 80. Έχει βρεθεί στην πρώτη δεκάδα της κατάταξης του πανελληνίου πρωταθλήματος στίβου, τόσο στους άνδρες (1953, 1955, 1956, 1958), με καλύτερη θέση την 4η (1956), όσο και στις γυναίκες (1959, 1989, 1990, 1991), με καλύτερη θέση επίσης την 4η (1959). Μεγαλύτερη μορφή ο Φώτης Κοσμάς, Μεσογειονίκης στα 400μ εμποδίων που συμμετείχε στους Ολυμπιακούς αγώνες του Ελσίνκι (κατετάγη 7ος) και το στάδιο της πόλης πήρε προς τιμήν το όνομα του. Το κλειστό προπονητήριο του σταδίου έχει ονομασθεί "Δημήτριος Μπουλμπουτζής" προς τιμή του αδικοχαμένου πρωταθλητή ρίψεων.
Στη δεκαετία του 70 Βαλκανιονίκης και Μεσογειονίκης στέφθηκε ο τριπλουνίστας Θωμάς Θωμά, ενώ η Ολυμπιονίκης του Αθήνα 2004, Πηγή Δεβετζή ήταν αθλήτρια του Εθνικού, μέχρι και τα νεανικά της χρόνια.
ΟΡΓΑΝΩΤΙΚΕΣ ΕΠΙΤΥΧΙΕΣ - ΔΡΑΣΕΙΣ: ΑΓΩΝΙΣΤΙΚΕΣ ΕΠΙΤΥΧΙΕΣ ΤΩΝ ΤΕΛΕΥΤΑΙΩΝ ΕΤΩΝ:
Τμήμα Πόλο
Το 2013 ως ομάδα του Εθνικού Αλεξανδρούπολης και με έφορο του υγρού στίβου την Αλεξάνδρα Κατσιβαρδά, δημιουργείται για πρώτη φορά και η ομάδα υδατοσφαίρισης με προπονητή τον Νίκο Μαρινάκη. Το 2014 είναι κομβικό για την εξέλιξη των δομών του Εθνικού Αλεξανδρούπολης στον υγρό στίβο. Στο άθλημα της υδατοσφαίρισης, με 17 αθλητές ο Αυγερινός Μεσινέζης, ο οποίος κατέχει και τη θέση του Τεχνικού Διευθυντή προχωρά στη δημιουργία τριών τμημάτων στις κατηγορίες, Μίνι παίδων, Παίδων και Εφήβων. Χρέη προπονήτριας στους Μίνι παίδες αναλαμβάνει η Νατάσα Βλάχου και στα τμήματα παίδων και εφήβων ο Γιάννης Πατσίδης. Προς το τέλος της σεζόν του 2014 άρχισε η συγκρότηση του Ανδρικού τμήματος και από την αρχή του 2015 άρχισε δειλά δειλά να δημιουργείται και γυναικείο τμήμα.
Το Μάρτιο του 2017 ο Εθνικός συμπλήρωσε 90 χρόνια παρουσίας και προσφοράς στην τοπική κοινωνία. Τα τμήματα της υδατοσφαίρισης τίμησαν αυτήν την επέτειο διοργανώνοντας διεθνείς αγώνες με συμμετοχές εκτός από Ελλάδα, τη Βουλγαρία και την Τουρκία. Το τριεθνές αυτό τουρνουά διοργανώνεται για 3 συνεχόμενα χρόνια. Επίσης, την ίδια χρονιά ανέλαβε τη διοργάνωση της 1ης φάσης του Πανελληνίου Πρωταθλήματος ΜΙΝΙ ΠΑΙΔΩΝ στο νέο κολυμβητήριο της Αλεξ/πολης "Δημοσθένης Μιχαλεντζάκης".
Τμήμα Κολύμβησης
Το 2013 δημιουργήθηκε το τμήμα υγρού στίβου που περιλαμβάνει 2 αθλήματα την κολύμβηση και την υδατοσφαίριση. Περίπου 600 αθλητές ανήκουν στα τμήματα εκμάθησης, στις ακαδημίες, στα προαγωνιστικά, τα αγωνιστικά τμήματα και στις ομάδες πόλο παίδων και νέων. Πέρα όμως από το αθλητικό χαρακτήρα του τμήματος αναδεικνύεται καθημερινά και ο κοινωνικός του ρόλος καθώς προπονούνται δωρεάν τα παιδιά ευπαθών κοινωνικών ομάδων όπως: τα παιδιά του πολυκοινωνικού του Δήμου Αλεξανδρούπολης, των Παιδικών Χωριών SOS και της Άρσις.
Στην πισίνα εκμάθησης είναι εγγεγραμμένα 200 παιδιά ηλικίας 4-6 ετών, η ακαδημία φιλοξενεί 100 αθλητές. Στο προαγωνιστικό τμήμα αθλούνται περίπου 50 αθλητές ηλικίας 9-12 ετών, οι οποίοι προετοιμάζονται για τη συμμετοχή τους σε διάφορα τουρνουά καθώς και το χειμερινό και καλοκαιρινό πρωτάθλημα της κολυμβητικής ομοσπονδίας Ελλάδος. Όλα τα τμήματα αγωνίζονται στο περιφερειακό πρωτάθλημα Αν. Μακεδονίας & Θράκης αλλά παράλληλα συμμετέχουν και αγωνίζονται σε πανελλήνια και διεθνή τουρνουά. Το αγωνιστικό τμήμα έχει 20 αθλητές και προετοιμάζονται για την κατάκτηση των ορίων και τη συμμετοχή τους στο Πανελλήνιο Πρωτάθλημα Κολύμβησης.
Το τμήμα κολύμβησης διοργανώνει κάθε χρόνο με μεγάλη επιτυχία τουρνουά ακαδημιών με την επωνυμία «Νιηρήδεια». Το Μάρτιο του 2017 διοργάνωσε τους αγώνες αγωνιστικών προαγωνιστικών τμημάτων «ΕΘΝΙΚΟΣ 1927» με αθλητές από Βουλγαρία, Τουρκία, Κύπρο και μεγάλα ονόματα συλλόγων πανελληνίως.
Τμήμα Πινγκ Πονγκ
Το τμήμα της Επιτραπέζιας Αντισφαίρισης του Εθνικού ιδρύθηκε στις αρχές της δεκαετίας του 90, αποτελεί μέλος της Ελληνικής Φίλαθλης Ομοσπονδίας Επιτραπέζιας Αντισφαίρισης και έκτοτε συμμετέχει στα Εθνικά Πρωταθλήματα Ανδρών-Γυναικών και όλων των αναπτυξιακών κατηγοριών.
Η πρώτη Πανελλήνια διάκριση του τμήματος πραγματοποιήθηκε το 2001 με την 3η Θέση στο Πανελλήνιο Πρωτάθλημα Εφήβων με τους αθλητές Άγγελο Τσίμα, Λεωνίδα Ζαρειφίδη, Απόστολο Τσολακάκη, Διονύση Τσιλίδη και προπονητή τον Παράσχο Αβραμίδη.
Το 2007 στην Πάτρα η ομάδα αποτελούμενη από τους Ανδρέα Νικολακάκη, Δημοσθένη Κίτσιο, Παύλο Τελόπουλο και Παρασκευά Ιγνατιάδη κατέκτησε την 3η θέση στο Πανελλήνιο Πρωτάθλημα Παίδων.
Κορυφαία στιγμή το 2012 η άνοδος της γυναικείας ομάδας στην Α2 εθνική κατηγορία με τις αθλήτριες Δάφνη Δεληγιάννη, Μαρία Αντωνούδη, Παναγιώτα Μούρου και Ηρώ Κοζάρη.
Το 2013 ο Εθνικός αλλάζει σελίδα, έφορος της ομάδας ορίζεται ο Δημήτρης Κυραδενίδης. Το προπονητικό επιτελείο του τμήματος απαρτίζεται πλέον από ειδικευμένους προπονητές οι οποίοι υπήρξαν και αθλητές του συλλόγου. Ανδρέας Νικολακάκης, Άγγελος Τσίμας Παναγιώτα Μούρου και Παύλος Τελόπουλος αποτελούν το νέο προπονητικό team και ο Εθνικός χαράζει μια πορεία γεμάτη επιτυχίες πανελλαδικής εμβέλειας. Από την περίοδο 2014 μέχρι σήμερα το τμήμα επιτραπέζιας αντισφαίρισης γράφει ιστορία με χρυσά γράμματα. Καταγράφει τεραστία αγωνιστική δραστηριότητα σε Πανελλήνια πρωταθλήματα και διακρίσεις τόσο σε ατομικό όσο και σε ομαδικό επίπεδο στις αναπτυξιακές ηλικίες.
Σε ομαδικό επίπεδο ο σύλλογος καταγράφει 4 συμμετοχές σε Τελικούς του Πανελληνίου Πρωταθλήματος Παμπαίδων (2016, 2017, 2018, 2019). Το 2016 κατακτά τη δεύτερη θέση στην Ελλάδα με τους Νικηφόρο Μύρο, Κίμωνα Μήτκα και Γρηγόρη Καραγιάννη ενώ το 2017 κατακτά την 1η θέση και τον τίτλο του Πρωταθλητή Ελλάδος με τους αθλητές Κίμωνα Μήτκα και Γιάννη Πιστόλα. Το 2018 και 2019 η ομάδα συμμετέχει και πάλι σε τελικούς Ελλάδος κατακτώντας 2 φορές το ασημένιο μετάλλιο με τους αθλητές Γιάννη Πιστόλα, Γιώργο Κάλλια, Βαγγέλη Δερνεξή, Μάριο Δελάκη και Σωτήρη Σωτηρόπουλο. Στην κατηγορία των παίδων, το 2017 η ομάδα του Εθνικού με τους αθλητές Ηλία Σταματόπουλο, Παπαδόπουλο Γιάννη και Νικηφόρο Μύρο καταλαμβάνει την 3η θέση στο Πανελλήνιο πρωτάθλημα των παίδων ενώ το 2018 ανεβαίνει και πάλι στο 3ο σκαλί του βάθρου απαρτιζόμενη από τους Ηλία Σταματόπουλο, Παπαδόπουλο Γιάννη, Νικηφόρο Μύρο και Φίλιππο Τσίτσιο. Το 2019 είναι μια χρονιά ορόσημο για το τμήμα η ομάδα των παίδων, καθώς στέφεται πρωταθλήτρια και σκαρφαλώνει στην κορυφή της Ελλάδος με τους αθλητές Νικηφόρο Μύρο, Κίμωνα Μήτκα, Γιάννη Πιστόλα και Γρηγόρη Καραγιάννη, ενώ το 2018 και 2017 καταλαμβάνει την 3η θέση. Στην Κατηγορία των Νεανίδων το 2019 η ομάδα κατακτά την 2η θέση πανελλήνιο πρωτάθλημα με τις αθλήτριες Θεοδώρα Βασιλειάδου, Ελισάβετ Χατζηκύρκα και Κωνσταντίνα Πιστόλα.
Σε ατομικό επίπεδο αθλητές και αθλήτριες του συλλόγου βρίσκονται στις πρώτες θέσεις του ranking list της ομοσπονδίας κατακτώντας κύπελλα και μετάλλια σε Πανελλήνια Ανοιχτά Πρωταθλήματα. Θεοδώρα Βασιλείαδου, Κίμωνας Μήτκας, Ηλίας Σταματόπουλος, Νικηφόρος Μύρος, Γιάννης Παπαδόπουλος, Ελισάβετ Χατζηκύρκα, Κωνσταντίνα Πιστόλα, Ηρώ Κοζάρη, Γιάννης Πιστόλας, Γιώργος Κάλλιας, Βαγγέλης Δερνεξής είναι κάποιοι από τους αθλητές που έφεραν σημαντικές επιτυχίες με τα χρώματα του Εθνικού.
Ο Κίμωνας Μήτκας το 2017 μετά από πρόσκληση της ευρωπαϊκής ομοσπονδίας συμμετέχει στο διεθνές προπονητικό camp (Euro Hope) που διοργανώθηκε στο Λουξεμβούργο. Το 2018 η Θεοδώρα Βασιλειάδου αποτέλεσε βασικό μέλος της Εθνικής ομάδας νεανίδων και συμμετείχε στο Πανευρωπαικό Πρωτάθλημα U-18 στο Cluj-Napoca της Ρουμανίας, ενώ την επόμενη χρονιά κατέκτησε την 3η θέση στο ατομικό αγώνισμα των νεανίδων. Το 2019 η Ελισάβετ Χατζηκύρκα στελεχώνει και αυτή την Εθνική ομάδα νεανίδων και συμμετέχει στο Πανευρωπαϊκό Πρωτάθλημα U-18 στην Οστράβα της Τσεχίας. Νικηφόρος Μύρος και Κίμωνας Μήτκας καταγράφουν διακρίσεις με την κατάκτηση της 1η Θέσης στο διπλό στο Πανελλήνιο Πρωτάθλημα Παίδων, ενώ εκπροσωπούν τη χώρα ως αθλητές της Εθνικής Ελλάδος U21 στο βαλκανικό πρωτάθλημα στην Αδριανούπολη της Τουρκίας.
Η γυναικεία ομάδα συμμετέχει στο πρωτάθλημα της Α2 Εθνικής κατηγορίας για 5 συνεχόμενα χρόνια έχοντας ως βασικό κορμό αθλήτριες του συλλόγου, ενώ η Ανδρική ομάδα συμμετέχει στο πρωτάθλημα της Β-Εθνικής Β. Ελλάδος έχοντας τον μικρότερο μέσο όρο ηλικίας στο πρωτάθλημα.
Τα τελευταία 10 χρόνια ο Εθνικός Αλεξανδρούπολης βρίσκεται σταθερά στις 10 κορυφαίες ομάδες της Ελλάδας σύμφωνα με τη βαθμολογική κατάταξη της Ελληνικής Φίλαθλης Ομοσπονδίας Επιτραπέζιας Αντισφαίρισης, ενώ το 2012 βρισκόταν στην 6η θέση σε σύνολο 133 συλλόγων. Το τμήμα σήμερα έχει έδρα το γυμναστήριο της Ζαριφείου Παιδαγωγικής Ακαδημίας, αριθμεί 70 αθλητές και 20 Βετεράνους-Ανεξάρτητους που αθλούνται σε καθημερινή βάση σε 4 διαφορετικά τμήματα και αποτελεί μια από τις μεγαλύτερες ακαδημίες της Ελλάδος στον χώρο της Επιτραπέζιας Αντισφαίρισης.
Τμήμα Σκοποβολής
Το τμήμα ιδρύθηκε το 2011, το 2012 εντάχθηκε στη Σκοπευτική Ομοσπονδία και από τότε προπονείται σε χώρο που διέθεσε η ΧΙΙ Μ/Κ ΜΠΖ συμμετέχοντας σε όλους τους διασυλλογικούς αγώνες level 1 καθώς και αγώνες level 3 προκρίσεων λειόκανου όπλου μόνον σε όλη την Ελλάδα λόγω μη ύπαρξης ικανού σκοπευτηρίου για την ανάπτυξη του αγωνίσματος του πιστολιού.
Το 2012 στο Πανελλήνιο Πρωτάθλημα Λειόκανου Όπλου I.P.S.C. που έγινε στα Φάρσαλα, δυο νέοι αθλητές του τμήματος κατέλαβαν την 5η και 6η θέση στις κατηγορίες Οpen και Μodified αντίστοιχα.
Το 2013 στο Πανελλήνιο Πρωτάθλημα Λειοκανου Όπλου I.P.S.C. που έγινε στη Θεσσαλονίκη δυο αθλητές κατέλαβαν την 2η και 3η θέση στις κατηγορίες standard και open αντίστοιχα.
Το 2014 το τμήμα συμμετείχε σε όλους τους αγώνες πρόκρισης για την Εθνική Ομάδα λειοκανου όπλου I.P.S.C. με δυο αθλητές του να καταλαμβάνουν την 1η και 2η θέση στις κατηγορίες Open και Standart αντίστοιχα προκρινόμενοι στην Εθνική Ομάδα.
Το καλοκαίρι του 2015, με τη βοήθεια της ΧΙΙ Μ/Κ ΜΠΖ Έβρου, η ομάδα απέκτησε το δικό της σκοπευτήριο, για την καλύτερη εξάσκηση των σκοπευτών, την ανάπτυξη του αγωνίσματος του πιστολιού καθώς και τη μελλοντική διοργάνωση αγώνων.
Το 2015 δυο αθλητές του συλλόγου συμμετείχαν με την Εθνική Ομάδα Σκοποβολής στο Παγκόσμιο Πρωτάθλημα λειόκανου όπλου I.P.S.C. που έγινε τον Σεπτέμβριο του ίδιου έτους στην Agna της Ιταλίας
Το 2016 οι αθλητές του τμήματος συμμετείχαν σε όλους τους διασυλλογικούς και πανελληνίους αγώνες πιστολιού και λειόκανου όπλου, με έναν αθλητή να καταλαμβάνει την 2η θέση στο πανελλήνιο πρωτάθλημα λειόκανου όπλου που έγινε στην Κόρινθο στην κατηγορία modified. Τον Σεπτέμβριο του 2016 πέντε αθλητές του σκοπευτικού τμήματος που είναι και στελέχη των ενόπλων δυνάμεων συμμετείχαν στον πρώτο αγώνα Πανελλήνιου Πρωταθλήματος πιστολιού I.P.S.C. των ενόπλων δυνάμεων και σωμάτων ασφάλειας που έγινε στη Θεσσαλονίκη υπό την αιγίδα της Σ.Κ.Ο.Ε. και του ΓΣΣ καταλαμβάνοντας τις παρακάτω θέσεις: ένας αθλητής την 3η θέση στην κατηγορία open, ένας αθλητής την 2η θέση στην κατηγορία standard και στα ομαδικά την 2η θέση στην κατηγορία standard.
Για το 2017 οι αθλητές του τμήματος συμμετείχαν σε όλους τους αγώνες level 1 καθώς και αγώνες level 3 προκρίσεων πιστολιού και λειόκανου όπλου σε όλη την Ελλάδα, με δυο αθλητές να έχουν θέσει τις βάσεις για την πρόκρισή τους στην Εθνική Ομάδα λειόκανου για τη συμμετοχή τους στο Παγκόσμιο Πρωτάθλημα λειόκανου του 2018 στη Γαλλία.
Τμήμα Μπάντμιντον
Το 2009 εντάχθηκε για πρώτη φορά το τμήμα του Badminton στον Εθνικό Αλεξανδρούπολης και το 2010 έγινε μέλος της Ε.Ο.Φ.Σ.Α. Την ίδια χρονιά συμμετείχε στους περιφερειακούς αγώνες ανδρών–γυναικών με 4 αθλητές/τριες, (Πίκης Χρήστος, Δεληγιάννη Δάφνη, Χαρτοφύλακα Αθηνά και Πανταζή Πασχαλιά).Το 2011 με το Πίκη Χρήστο συμμετείχε σε πανελλήνιο πρωτάθλημα. Το 2012 διοργανώθηκε για 1η φορά τουρνουά στην Αλεξανδρούπολη και το Δεκέμβριο του 2014, 3 αθλητές του συλλόγου συμμετείχαν στο διεθνές τουρνουά Badminton "Kassabian Brothers" στο Χάσκοβο της Βουλγαρίας.
Από το 2014 με τη στήριξη του Εθνικού Προπονητή Β. Ξάνθου το τμήμα αναβαθμίστηκε αγωνιστικά, δείχνοντας τις μελλοντικές δυνατότητές των αθλητών του. Στην αγωνιστική περίοδο 2015-16 η ομάδα ανέβηκε στην Α2 κατηγορία και συμμετείχε σε όλα τα πανελλήνια πρωταθλήματα. Το Φεβρουάριο του 2016 διοργάνωσε το Πανελλήνιο OPEN βαθμολογούμενο και με χρηματικό έπαθλο, με ρεκόρ συμμετοχών 97 αθλητές από όλη την Ελλάδα και σύσσωμη την εθνική ομάδα. Στους πανελλήνιους σχολικούς αγώνες το 2016 ο Πατερόπουλος Αντώνης κατετάγη στην 6η θέση.
Στην Εθνική Ομάδα Ελλάδας συμμετείχαν 3 αθλητές του Εθνικού: Βουκουρεσλής Τηλέμαχος, Καραγεωργίου Κυριάκος και Πατερόπουλος Αντώνης.
Το Μάιο 2017 ο Εθνικός στην κατηγορία των Κ13 κατέκτησε το χάλκινο μετάλλιο με τους Μανδάνη Δέσποινα και Βραχιώλα Αλέξανδρο To 2018 το τμήμα της Αντιπτέρισης ανέβηκε στην Α1 Εθνική Κατηγορία.
Στους Πανελλήνιους Σχολικούς Λυκείων στο Ομαδικό κοριτσιών στη Ν. Ιωνία κατέκτησε το χάλκινο μετάλλιο. Οι αθλήτριες του Εθνικού του 1ου ΓΕΛ Αλεξανδρούπολης ήταν οι εξής: Σαλιαρίδου Μαρία, Αλεξίου Σίσσυ, Διαμαντάκη Αργυρώ, Γερασούδη Χριστίνα.
Το 2018 ο Βραχιώλιας Αλέξανδρος και η Μανδάνη Δέσποινα κατέλαβαν την 1η θέση στο μεικτό στο Πανελλήνιο Πρωτάθλημα Κ13 στην Αλεξανδρούπολη, ο Κολομπρατσίδης Χρήστος και ο Βραχιώλιας Αλέξανδρος κατέλαβαν την 3η θέση στο διπλό ανδρών στο Πανελλήνιο Πρωτάθλημα Κ13 στην Αλέξανδρούπολή, ενώ ο Βραχιώλιας Γιάννης κατέλαβε την 2η Θέση στο Πανελλήνιο Πρωτάθλημα στο μονό στο Πανελλήνιο Πρωτάθλημα Κ11 στον Τύρναβο.
Το Μάρτιο του 2019 κατέκτησαν Χάλκινο μετάλλιο ο Βραχιώλιας Αλεξανδρος και η Μανδάνη Δέσποινα στο μεικτό U15, ενώ την ίδια περίοδο στο Πανελλήνιο Πρωτάθλημα Λυκείων στην Πεύκη ο Καραγεωργίου Κυριάκος κατετάγη 4ος.
Τμήμα Ρυθμικής Γυμναστικής
Το τμήμα της ρυθμικής γυμναστικής του συλλόγου επανιδρύθηκε το Νοέμβριο του 2014 και είναι μέλος της Ελληνικής Γυμναστικής Ομοσπονδίας. Παρουσίασε αξιόλογη πορεία σε μόλις 2 χρόνια από τη δημιουργία του καθώς ήδη 2 αθλήτριες του διακρίθηκαν και συμμετείχαν ως αγωνιστικό τμήμα σε αγώνες ανταγωνίζοντας μεγαλύτερα σε ηλικία κορίτσια με μεγαλύτερη εμπειρία. Οι 2 αθλήτριες είναι οι: Τσίγκα Έλενα με 2 συμμετοχές στο Ελεύθερο Πρόγραμμα (4ο International Rhythmic Gymnastics tournament - Θεσσαλονίκη, Προκριματική Φάση Πανελληνίου Πρωταθλήματος - Λιτόχωρο), Δαλάτση Αγάπη με μία συμμετοχή στο Ελεύθερο Πρόγραμμα (4ο International Rhythmic Gymnastics tournament Θεσσαλονίκη). Συνολικά στο τμήμα εκγυμνάζονται 90 κορίτσια.
Τμήμα Σκάκι
Το σκάκι στην Αλεξανδρούπολη συνδέεται με τον Εθνικό αν και πριν την επίσημη αγωνιστική του παρουσία ήταν γενικά διαδεδομένο στην πόλη. Το 1983 ιδρύθηκε το σκακιστικό τμήμα του Εθνικού. Μέσα σε 2 χρόνια, το 1985, από τις τοπικές κατηγορίες ανέρχεται στην Α’ Εθνική όπου παρέμεινε για 6 χρόνια. Το 1985 η εθνική ομάδα της Κίνας επέλεξε για την προετοιμασία της ενόψει της σκακιστικής ολυμπιάδας τον Εθνικό Αλεξανδρούπολης.
Έπαιξε σε ένα Προημιτελικό, δύο Ημιτελικούς και έναν Τελικό Κυπέλλου Ελλάδας (1990). Συμμετείχε σε 4 τελικούς Πανελλήνιου Διασυλλογικού Πρωταθλήματος Νέων κατακτώντας τη 2η θέση (1986) και μία φορά την 3η θέση. Το 1993 αδρανοποιείται και επανακάμπτει τον Οκτώβριο του 2010 έχοντας ως στόχο να ξαναβρεθεί στο σαλόνι των πρωταθλητών.
Προωθεί το σκάκι στα σχολεία της Αλεξανδρούπολης, όπου σήμερα διδάσκεται με προπονητές του Εθνικού στην ευέλικτη ζώνη των Δημοτικών Σχολείων. Διοργάνωσε με πολλή μεγάλη επιτυχία πανελλήνια σχολικά πρωταθλήματα πρωτοβάθμιας και δευτεροβάθμιας εκπαίδευσης καθώς και ομαδικά ενηλίκων καταρρίπτοντας όλα τα ρεκόρ συμμετοχών όλων των εποχών της Περιφέρειας Ανατολικής Μακεδονίας & Θράκης.
Αγωνιστικά ο Εθνικός Αλεξανδρούπολης μπήκε ξανά στην κατηγορία των πρωταθλητών το 2011, έχοντας στο δυναμικό του τους Αντώνογλου Χρήστο, Σπαθόπουλο Διογένη που μαζί με τους νέους αθλητές συγκρότησαν μια πολύ αξιόμαχη ομάδα. Τα παιδιά των ακαδημιών του συλλόγου διακρίθηκαν σε Διεθνή σχολικά πρωταθλήματα με σημαντικές επιτυχίες όπως αυτή του Βαλλιάνου Γεράσιμου που το 2012 ήταν πρωταθλητής στο πανελλήνιο σχολικό πρωτάθλημα, Παγκόσμιος πρωταθλητής ερασιτεχνών και 2ος στους μεσογειακούς αγώνες σκάκι στην κατηγορία του. Από το 2011 η ομάδα κατάφερε να ανεβεί 3 κατηγορίες και από το 2014 παίζει συνεχόμενα στο Κορυφαίο Πανελλήνιο Πρωτάθλημα της Α’ Εθνικής. Έπαιξε για 5 συνεχόμενα χρόνια, υποβιβάστηκε το 2019 και θα αγωνιστεί τη νέα σεζόν στον προκριματικό όμιλο για την άνοδο στην Α' Εθνική κατηγορία.
Εξωτερικοί σύνδεσμοι
Κατηγορία:Αθλητικοί σύλλογοι Έβρου Κατηγορία:Ποδοσφαιρικές ομάδες Ελλάδας Κατηγορία:Γυναικείες ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ελληνικοί σύλλογοι αντιπτέρισης Κατηγορία:Ελληνικοί σκακιστικοί σύλλογοι Κατηγορία:Ελληνικοί σύλλογοι σκοποβολής Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι υδατοσφαίρισης Κατηγορία:Σωματεία Ε.ΚΑ.Σ.Α.ΜΑ.Θ. Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ. Κατηγορία:Ιδρύσεις αθλητικών συλλόγων το 1927 Κατηγορία:Ιδρύσεις ποδοσφαιρικών ομάδων το 1927 Κατηγορία:Ιδρύσεις ποδοσφαιρικών ομάδων το 1999 Κατηγορία:Ιδρύσεις ομάδων καλαθοσφαίρισης σε άγνωστο έτος Κατηγορία:Αλεξανδρούπολη Κατηγορία:Θράκη (διαμέρισμα)
Λουδοβίκος της Γαλλίας (1751-1761)
Ο Λουδοβίκος της Γαλλίας (Louis de France, 13 Σεπτεμβρίου 1751 - 22 Μαρτίου 1761), ήταν Γάλλος πρίγκιπας της δυναστείας των Βουρβόνων. Αν και ήταν ο πρωτότοκος γιος, πέθανε από εξωπνευμονική φυματίωση.
Ζωή
Ο Λουδοβίκος Ιωσήφ Ιαβέρης γεννήθηκε στο Παλάτι των Βερσαλλιών. Ήταν το τρίτο επιζών παιδί και ο μεγαλύτερος γιος του Λουδοβίκου Φερδινάνδου, Δελφίνου της Γαλλίας, και της Μαρίας Ιωσηφίνας της Σαξονίας, μεγαλύτερος αδελφός των μελλοντικών βασιλέων Λουδοβίκου ΙΣΤ΄, Λουδοβίκου ΙΗ΄ και Καρόλου Ι΄. Είναι γνωστό ότι ήταν το αγαπημένο παιδί των γονέων του ενώ έλεγαν ότι ήταν όμορφος και λαμπερός.
Του δόθηκε ο τίτλος του Δούκα της Βουργουνδίας από τον παππού του, Λουδοβίκο ΙΕ΄. Ήταν πολύ αγαπητός από εκείνους που ήταν κοντά του, ειδικά από τη μεγαλύτερη αδελφή του Μαρία Ζεφυρίνα, που πέθανε σε ηλικία πέντε ετών το 1755. Δεν είναι αν ο Λουδοβίκος, ο οποίος δεν ήταν ακόμη τεσσάρων χρονών, επηρεάστηκε από αυτό. Αλλά είναι γνωστό ότι η απουσία της Ζεφυρίνας ήταν αισθητή από τον Δούκα.
Όταν ήταν οκτώ, ένας από τους φίλους του τον έσπρωξε από ένα ξύλινο άλογο. Δεν είπε σε κανέναν τίποτε για το περιστατικό, για να μη δημιουργήσει προβλήματα στον φίλο του. Μετά από αυτό το περιστατικό, η υγεία του Δούκα της Βουργουνδίας άρχισε να επιδεινώνεται γρήγορα. Ο γιατρός της οικογένειας, ο Δρ Μπαρμπιέρ, αποφάσισε να τον εγχειρίσει το 1760. Ο Δούκας εχγειρίστηκε όσο ήταν ξύπνιος. Γνωρίζοντας ότι θα πεθάνει, ο πατέρας του τον βάπτισε στις 29 Νοεμβρίου 1760, με τον Λουδοβίκο ΙΕ΄ και τη Μαρία Λεστσύνσκα, τους παππούδες του, ως νονούς. Μέχρι εκείνη τη στιγμή, ήταν γνωστός ως "Δούκας της Βουργουνδίας". Μέχρι το 1761, ο Λουδοβίκος παρέμεινε στο κρεβάτι του, ανίκανος να κινήσει τα πόδια του, με αυτό που διαγνώστηκε ως επιπλέον πνευμονική φυματίωση του οστού. Πέθανε από αυτή την ασθένεια στις 22 Μαρτίου 1761.
Παραπομπές
Κατηγορία:Οίκος των Βουρβόνων
Ντούα Λίπα
Η Ντούα Λίπα (αγγλικά: Dua Lipa, Λονδίνο, 22 Αυγούστου 1995) είναι Αγγλίδα τραγουδίστρια και τραγουδοποιός. Τα τελευταία χρόνια έχει αποκτήσει παγκόσμια αναγνώριση με διακρίσεις σε διάφορες χώρες, με πιο γνωστές της επιτυχίες το Be the One, One Kiss (σε συνεργασία με τον Κάλβιν Χάρις), New Rules, IDGAF και Don't Start Now. Το πρώτο της προσωπικό άλμπουμ (Dua Lipa) που κυκλοφόρησε το 2017, έγινε πλατινένιο στο Ηνωμένο Βασίλειο. Στην μέχρι τώρα καριέρα της, έχει αποσπάσει - μεταξύ άλλων - τρία βραβεία Γκράμι, τρία βραβεία Brit, δύο MTV EMA, και ένα MTV VMA.
Το 2020 κυκλοφόρησε το δεύτερο προσωπικό της άλμπουμ με τίτλο Future Nostalgia, το οποίο έλαβε θετικές κριτικές και 6 υποψηφιότητες στα βραβεία Grammys όπως για 'Άλμπουμ της χρονιάς' και 'Τραγούδι της χρονιάς'. Έγινε το πρώτο της άλμπουμ που βρέθηκε στην κορυφή των βρετανικών τσάρτ, με τέσσερα τραγούδια να βρίσκονται μέσα στο Τοπ-10. Το επιτυχές κομμάτι  Don't Start Now , ανέβηκε στην δεύτερη θέση των βρετανικών και αμερικανικών τσαρτ αλλά και στην τέταρτη θέση στα τσαρτ της χρονιάς της Billboard, κάνοντας το τραγούδι το πιο πετυχημένο κομμάτι από γυναίκα καλλιτέχνιδα για το 2020. To σινγκλ  Levitating  ανέβηκε στο τοπ-5 των βρετανικών και αμερικανικών τσαρτ.
Πρώτα χρόνια
Γεννήθηκε στις 22 Αυγούστου 1995 στο Ουέστμινστερ του Κεντρικού Λονδίνου από οικογένεια Αλβανών μεταναστών που προέρχονταν από την Πρίστινα του Κοσσυφοπεδίου, ονόματι Ντουγκατζίν και Ανίσα Λίπα. Ακόμη, έχει δύο μικρότερα αδέλφια, τη Ρίνα (γ. 2001) και τον Τζιν (γ. 2006). Η οικογένεια της είναι μουσουλμανικής καταγωγής, ενώ από την μεριά της μητέρας της έχει επίσης βοσνιακή καταγωγή. O πατέρας της Λίπα υπήρξε μεγάλη μουσική επιρροή για την τραγουδίστρια, αφού ο ίδιος ήταν μέλος τοπικού ροκ συγκροτήματος, συνεχίζοντας να τραγουδάει στο σπίτι του κομμάτια των David Bowie, Sting και Radiohead. Η Λίπα ξεκίνησε το τραγούδι στα πέντε της.
Μεγάλωσε στο Γουέστ Χάμπστεντ του Λονδίνου, πήγε στο Fitzjohn's Primary School, όπου έμαθε να παίζει και το τσέλο. Φοίτησε στο σχολείο Sylvia Young Theatre προτού μετακομίσει με την οικογένεια της στο Κόσοβο κατά το 2008 λόγω της ανεξαρτησίας της χώρας, όπου η Λίπα έμαθε την αλβανική γλώσσα και άρχισε να σκέφτεται να ξεκινήσει μια μουσική καριέρα. Σε ηλικία 14 ετών άρχισε να ανεβάζει στο YouTube διασκευές τραγουδιών της Κριστίνα Αγκιλέρα και της Νέλι Φουρτάντο, ενώ το 2010, σε ηλικία 15 ετών, επέστρεψε στο Λονδίνο με τη φιλοδοξία να γίνει τραγουδίστρια. Μάλιστα για να καλύπτει τα έξοδα της δούλεψε αρχικά σε διάφορα μαγαζιά εστίασης, αλλά και ως μοντέλο για την βρετανική εταιρία Topshop. Σταδιακά ξεκίνησε να ανεβάζει κομμάτια της στη διαδικτυακή πλατφόρμα SoundCloud, προσελκύοντας το 2012 την προσοχή των μάνατζερ που εκπροσωπούσαν και τη Λάνα Ντελ Ρέι.
Ελβετικά δημοψηφίσματα (2018)
Δέκα εθνικά δημοψηφίσματα διεξήχθησαν στην Ελβετία το 2018. Η ψηφοφορία πραγματοποιήθηκε στις 4 Μαρτίου, 10 Ιουνίου, 23 Σεπτεμβρίου και 25 Νοεμβρίου.
Ντούα Λίπα
2015-2017
Το 2015 η Ντούα Λίπα ξεκίνησε να εργάζεται για το πρώτο προσωπικό άλμπουμ της σε συνεργασία με την Warner Music Group. Τον Αύγουστο του ίδιου έτους κυκλοφόρησε το πρώτο της σινγκλ με τίτλο New Love σε παραγωγή των Emile Haynie και Andrew Wyatt, ενώ τον Οκτώβριο κυκλοφόρησε το δεύτερο single της, με τίτλο Be the One. Το συγκεκριμένο τραγούδι έγινε γρήγορα επιτυχία σε όλη την Ευρώπη, φτάνοντας στην κορυφή των μουσικών charts στο Βέλγιο, την Πολωνία , τη Σλοβακία, καθώς και στο τσαρτ Dance Club Songs του Billboard των ΗΠΑ. Επιπλέον, βρέθηκε μέσα στα 10 κορυφαία τραγούδια σε διάφορες κατηγορίες αρκετών κρατών (Ηνωμένο Βασίλειο, Αυστραλία , Αργεντινή, Ελλάδα, Σλοβενία, Ουγγαρία, Αυστρία κοκ). Ακόμη το Be the One έγινε πλατινένιο στο Ηνωμένο Βασίλειο και το Βέλγιο, καθώς και δις πλατινένιο στην Αυστραλία, την Ιταλία κ.α. αριστερά|μικρογραφία|Η Ντουα Λιπα το 2017 Το 2016 πραγματοποιήθηκε και η πρώτη περιοδεία της Ντούα Λίπα στη Βρετανία και την Ευρώπη. Στις 18 Φεβρουαρίου του 2016, κυκλοφόρησε το τρίτο της single με τίτλο Last Dance, ακολουθούμενο τον Μάιο από το Hotter than Hell. Το συγκεκριμένο κομμάτι (εμπνευσμένο από προσωπικό βίωμα της ερμηνεύτριας) έγινε πλατινένιο στο Ηνωμένο Βασίλειο και την Ολλανδία, αλλά και χρυσό στην Αυστραλία και τη Δανία. Στις 26 Αυγούστου του ίδιου έτους, τέθηκε στην κυκλοφορία το πέμπτο της single με τίτλο Blow Your Mind (Mwah), με αποτέλεσμα να συμπεριληφθεί για πρώτη φορά ως καλλιτέχνιδα στο αμερικανικό Billboard Hot 100, φτάνοντας μέχρι την 72η θέση τον Νοέμβριο του ίδιου έτους και τον Ιανουάριο του 2017 να φτάσει στο νούμερο 1 των τραγουδιών της λίστας του Billboard Dance Club Songs. Επίσης, το single έγινε πλατινένιο στο Ηνωμένο Βασίλειο και τον Καναδά, καθώς και χρυσό στις ΗΠΑ και την Ιταλία. Τον Νοέμβριο του 2016 κυκλοφόρησε το ντουέτο της No lie με τον Sean Paul, το οποίο έφθασε μέχρι τη δέκατη θέση των charts του Ηνωμένου Βασιλείου και έγινε χρυσό, αλλά και πλατινένιο σε αρκετά κράτη. Ένα μήνα αργότερα, κυκλοφόρησε από το περιοδικό The Fader, ένα ντοκιμαντέρ με τίτλο See in Blue αφιερωμένο στην τραγουδίστρια.
Ελβετικά δημοψηφίσματα (2018)
Δημοψηφίσματα Μαρτίου
Δύο δημοψηφίσματα διεξήχθησαν στις 4 Μαρτίου. Το ένα αφορούσε το Ομοσπονδιακό Διάταγμα για τον νέο Δημοσιονομικό Κανονισμό του 2021, το οποίο θα ενίσχυε το δικαίωμα της ομοσπονδιακής κυβέρνησης να επιβάλει ΦΠΑ και άμεσο ομοσπονδιακό φόρο μέχρι το 2035. Η πρόταση αυτή εγκρίθηκε από το 84% των ψηφοφόρων. Το άλλο ερώτημα ήταν υπέρ της κατάργησης των τελών ραδιοφωνίας και τηλεόρασης έπειτα από λαϊκή πρωτοβουλία, η οποία πρότεινε την κατάργηση των τελών για άδεια, που παρέχει το μεγαλύτερο μέρος της χρηματοδότησης για την Ελβετική Ραδιοτηλεόραση. Η πρόταση απορρίφθηκε από την Ομοσπονδιακή Συνέλευση, το 2017 και από το 72% των ψηφοφόρων στο δημοψήφισμα.
Ντούα Λίπα
2015-2017
Τον Ιανουάριο του 2017 κυκλοφόρησε το single Scared To Be Lonely του Ολλανδού DJ Martin Garrix, στο οποίο συμμετείχε και η Λίπα. Το συγκεκριμένα single έφτασε μέχρι τη θέση #14 των τσαρτς στο Ηνωμένο Βασίλειο, καθώς και στην πρώτη δεκάδα σε αρκετές κατηγορίες διαφόρων χωρών.
Ελβετικά δημοψηφίσματα (2018)
Δημοψηφίσματα Ιουνίου
Δύο δημοψηφίσματα διεξήχθησαν στις 10 Ιουνίου, ένα για την πρόταση που αφορά την Πρωτοβουλία Κρατικής Χρηματοδότησης και ένα αναφορικά με τον Ομοσπονδιακό Νόμο για τα Τυχερά Παίγνια.
Ντούα Λίπα
2015-2017
Το πρώτο της άλμπουμ κυκλοφόρησε στις 2 Ιουνίου του 2017 με τον τίτλο Dua Lipa και τον επόμενο μήνα ακολούθησε και το έκτο της single, New Rules, το οποίο έφτασε στην πρώτη θέση των τσαρτς στο Ηνωμένο Βασίλειο. Επιπλέον, το New Rules είναι μέχρι στιγμής το πιο επιτυχημένο single της, φτάνοντας τον αριθμό 2 στην Αυστραλία, τον αριθμό 6 στις ΗΠΑ και τον αριθμό 7 στον Καναδά. Το συγκεκριμένο τραγούδι συμπεριλήφθηκε από διάφορα μεγάλα περιοδικά και εφημερίδες (όπως τα Entertainment Weekly, The New York Times και Esquire) στις λίστες τους με τα κορυφαία μουσικά κομμάτια για το 2017. Τον Δεκέμβριο της ίδιας χρονιάς, η Ντούα Λίπα ονομάστηκε η γυναίκα καλλιτέχνης με τους περισσότερους ακροατές για το 2017 στο Ηνωμένο Βασίλειο από το Spotify.
Ελβετικά δημοψηφίσματα (2018)
Δημοψηφίσματα Ιουνίου
Η πρόταση που αφορά την Πρωτοβουλία για Κρατική Χρηματοδότηση στοχεύει να δώσει στην Ελβετική Εθνική Τράπεζα το μονοπώλιο για δημιουργία χρήματος. Ξεκίνησε από την Ένωση για τον Νομισματικό Εκσυγχρονισμό, χωρίς την υποστήριξη κανενός πολιτικού κόμματος. Η συλλογή των υπογραφών ξεκίνησε στις 3 Ιουνίου 2014 και η πρωτοβουλία υποβλήθηκε στην Ομοσπονδιακή Καγκελαρία την 1η Δεκεμβρίου 2015, με πάνω από 110.000 έγκυρες υπογραφές, παρά το τεχνικό ζήτημα και χωρίς την υποστήριξη των πολιτικών κομμάτων ή άλλων οργανώσεων της κοινωνίας των πολιτών. Η Ομοσπονδιακή Συνέλευση πρότεινε την απόρριψη της πρωτοβουλίας.
Δημοψηφίσματα Σεπτεμβρίου
Τρία δημοψηφίσματα διεξήχθησαν στις 23 Σεπτεμβρίου. Το πρώτο είχε ως στόχο να απαιτηθεί από την ομοσπονδιακή κυβέρνηση να εξετάσει τη δημιουργία ποδηλατοδρόμων με τον ίδιο τρόπο όπως τα μονοπάτια πεζοπορίας, ενώ το δεύτερο θα απαιτούσε από την κυβέρνηση να προωθήσει τα φιλικές προς το περιβάλλον, φιλικά προς τα ζώα τρόφιμα, και να παράγονται σε αρκετές ποσότητες, και το τρίτο να επικεντρωθεί η αγροτική πολιτική στις μικρές, οικογενειακές γεωργικές εκμεταλλεύσεις και για την προώθηση της αειφόρου γεωργίας. Η πρωτοβουλία για τους ποδηλατόδρομους εγκρίθηκε, ενώ οι προτάσεις για τη γεωργία και τα τρόφιμα απορρίφθηκαν.
Δημοψηφίσματα Νοεμβρίου
Τρία δημοψηφίσματα πραγματοποιήθηκαν στις 25 Νοεμβρίου. Η πρώτη πρόταση αφορούσε την παροχή επιδοτήσεων στους αγρότες που δεν αποκερατίζουν τα ζώα τους. Η δεύτερη πρόταση ήταν να υπερισχύει το Ελβετικό Ομοσπονδιακό Σύνταγμα επί το διεθνές δίκαιο, όποτε τα δύο έρχονται σε αντίθεση. Η τρίτη πρωτοβουλία (εγκρίθηκε) θα επιτρέψει στις ασφαλιστικές εταιρείες να προσλάβουν τους δικούς τους ιδιωτικούς ερευνητές (ντετέκτιβ) για να κατασκοπεύουν τους πολίτες που θεωρούνται ύποπτοι για κατάχρηση προνομίων αναφορικά με την κοινωνική πρόνοια.
Παραπομπές
2018 Ελβετικα